title: Marráquex
text: Marráquex (en arabe مراكش; nombre orichinal berber de ⵎⵕⵕⴰⴽⵯⵛ Tamurt n Akkuc) ye una ciudat d'o sudueste de Marruecos, a los pietz d'es Monts Atlas, a 466 m d'altaria. A población estimata en l'anyo 2006 yera de 1.036.500 habitadors. 
  
  A ciudat fue fundata en 1062 (anyo 454 d'a Echira) per Yusuf ibn Taxfin, primer sobirán d'a dinastía d'os almurabitz.
  
  O suyo soco u mercato ye o más gran de Marruecos, y la suya plaza de Dyemaa el-Fna ye considerata la de más trachín de tota Africa. A ciudat cuenta con dos partis: a Medina y a ciudat moderna. Tien igualment bells molimentos declaratos Patrimonio d'a Humanidat, cosa que la fa o prencipal atractivo turistico d'o país. Fa parte d'a Organización d'as Ciudatz d'o Patrimonio d'a Humanidat.
  
  Toponimia 
  O suyo nombre berber significa "tierra de Dios". Por a tonalidat royenca d'os suyos molimentos ye conoixita tamién como al-Hamra, ("la roya", a mesma etimolochía que L'Alfambra terolana y o palacio de l'Alhambra en Granada.
  
  En aragonés medieval se deciba Marruecos a esta ciudat, tarcual veyemos en a "Grant Cronica d'Espanya" de Chuan Ferrández d'Heredia:
  
  L'antiga adaptación d'o nombre que se li dio a la ciudat en os romances d'a peninsula Iberica, Marruecos, esdevinió lo nombre d'o país actual.
  
  Vinclos externos 
   
  
  Localidaz de Marruecos
  Patrimonio d'a Humanidat en Marruecos